“Залатым звяном” у ланцужку тых, хто навучае, настаўляе падрастаючае пакаленне, назвала членаў клуба і канкурсантаў у сваім вітальным слове намеснік старшыні райвыканкама Зоя Фаміна. Яна падкрэсліла, што Сенненшчына можа ганарыцца сваімі педагогамі, без іх не абходзіцца ніводнае мерапрыемства ў раёне. У скарбонцы сенненскіх настаўнікаў нямала дасягненняў. У прыватнасці, Зоя Сцяпанаўна ўзгадала імя настаўніка фізічнай культуры і здароўя Беліцкай дзіцячага сада-сярэдняй школы Андрэя Салаўёва, які ў 2015 годзе стаў фіналістам абласнога этапу конкурсу “Настаўнік года”. Ён і яго калега Валянціна Багданоўская з Машканскай ДССШ (між іншым, “Настаўнік года” раёна ў намінацыі “Руская мова і літаратура” па выніках папярэдняга конкурсу) сёлета былі вядучымі цырымоніі адкрыцця.